EkBass/fiwiki-20250220-pages-articles huggingface dataset:
Amund Grøndahl Jansen

Amund Grøndahl Jansen (s. 11. helmikuuta 1994 Nes) on norjalainen maantiepyöräilijä. Hän edusti norjalaisia Team Plussbank / Team Sparebanken Sør -joukkuetta vuosina 2013–2014 ja Team Jokeria 2015–2016. UCI World Tour -tasolla hän on kilpaillut Team Jumbo-Vismassa 2017–2020 ja vuosina 2021–2024 Team BikeExchange / Team Jayco-AlUlassa Kaudesta 2025 alkaen hän on edustanut norjalaista Uno-X Mobilityä. == Saavutuksia == Lähteet: Pro Cycling Stats, Cycling Archives ;2011 :Niedersachsen Rundfahrt, juniorit, 4. etapin voitto ;2012 :EM-kilpailut, junioreiden aika-ajossa neljäs ;2014 :Tour of Norway, mäkikirikilpailun voitto ;2016 :ZLM Tour, kokonaiskilpailun voitto :Tour de Gironde, kokonais- ja mäkikirikilpailun, nuorten kilpailun sekä 2. etapin voitto :Alle 23-v. maantieajon Norjan-mestaruus :Tour de l'Avenir, 2. etapin voitto :MM-kilpailut, alle 23-v. maantieajossa viides ;2017 :Druivenkoers - Overijse, toinen ;2018 :Gooikse Pijl, toinen ;2019 :Dunkerquen neljän päivän ajo, kokonaiskilpailussa toinen :ZLM Tour, kokonaiskilpailussa toinen, 3. etapin voitto :Maantieajon Norjan-mestaruus :London–Surrey Classic, viides :Bretagne Classic Ouest-France, viides == Lähteet == ¨ Luokka:Norjalaiset maantiepyöräilijät Luokka:Vuonna 1994 syntyneet¨ Luokka:Elävät henkilöt
Yhdystie 2310

Yhdystie 2310 on yhdystie joka kulkee Punkalaitumen Kanteenmaalta kunnan keskustaan. Tien pituus on 11 kilometriä. Tien osoitenimenä on Kanteenmaantie koko matkan. ==Lähteet== 2310 Luokka:Punkalaitumen liikenne
Oliivikerttutimali

Oliivikerttutimali (Illadopsis rufipennis) on kerttutimaleihin kuuluva lintulaji. Lajia tavataan Afrikan poikki hieman päiväntasaajan pohjoispuolella. ==Koko ja ulkonäkö== Oliivikerttutimali voi kasvaa 14-15 cm pitkäksi. Sukupuolet muistuttavat toisiaan ulkonäöltään. Oliivikerttutimalin pää, selkä ja siivet ovat väriltään oliivinruskeat. Lajin rinta ja kyljet ovat vaaleammat ja monella alalajilla harmahtavat. Vatsa linnulla on lähes valkoinen. ==Levinneisyys ja elinympäristö== Oliivikerttutimalin levinneisyysalue on laikuittainen. Sitä tavataan Guineasta Ghanaan, Nigeriasta Gaboniin ja Kongoon sekä Kongon demokraattisesta tasavallasta Keniaan. Lajin elinympäristöä ovat metsien tiheät pohjakerrokset. Oliivikerttutimali liikkuu usein pareittain tai pieninä ryhminä. ==Lähteet== Luokka:Kerttutimalit
Carl Fredrik Hagen

Carl Fredrik Hagen (s. 26. syyskuuta 1991 Oppegård) on norjalainen maantiepyöräilijä. Hän edusti norjalaisia Team Sparebanken Sør -joukkuetta 2015–2016 ja Joker-Icopalia 2017–2018. Vuosina 2019–2020 hän kilpaili Lotto Soudal -tallissa, 2021–2022 Iarael Start-Up Nation / Israel - Premier Tech -joukkueessa ja viimeisinä ammattilaisvuosinaan 2023–2024 Q36.5 Pro Cycling Teamissa. == Saavutuksia == Lähteet: Pro Cycling Stats, Cycling Archives ;2015 :Maastopyöräilyn maratonmatkan Norjan-mestaruus ;2016 :Tour de Bretagne Cycliste trophée harmonie Mutuelle, mäkikirikilpailun voitto :Maastopyöräilyn maratonmatkan Norjan-mestaruus :Tour des Fjords, mäkikirikilpailun voitto :East Bohemia Tour, mäkikirikilpailun voitto ;2017 :Ronde de l'Oise, mäkikirikilpailun voitto :Tour Alsace, 3. etapin voitto ;2018 :Tour du Jura, kokonaiskilpailun voitto ;2019 :Espanjan ympäriajo, kokonaiskilpailussa kahdeksas == Lähteet == Luokka:Norjalaiset maantiepyöräilijät Luokka:Vuonna 1991 syntyneet¨ Luokka:Elävät henkilöt
Yhdystie 2251

Yhdystie 2251 on yhdystie, joka kulkee Liedon Yliskulmalta Tarvasjoelle. Tien pituus on 12 kilometriä. Tien osoitenimenä on Liedonperäntie koko matkan. ==Lähteet== 2251 Luokka:Liedon liikenne
Kristoffer Halvorsen

Kristoffer Halvorsen (s. 13. huhtikuuta 1996 Kristiansand) on norjalainen maantiepyöräilijä. Hän aloitti ammattilaisuransa Team Jokerissa 2015–2017, edusti Team Skyta 2018–2019, EF Pro Cycling -tallia 2020 ja viimeisillä ammattilaiskausillaan 2021–2023 Uno-X Pro Cycling Teamiä. Halvorsen voitti alle 23-vuotiaiden maantieajon maailmanmestaruuden 2016 jätettyään massakiriin päättyneessä kilpailussa Pascal Ackermannin hopealle. == Saavutuksia == Lähteet: Pro Cycling Stats, Cycling Archives ;2013 :Tour of Istria, 3. etapin voitto :Trofeo Karlsberg, 1. etapin voitto ;2016 :Nokere Koerse, toinen :Tour de l'Avenir, 3. etapin voitto :Grand Prix d'Isbergues, voitto :Olympia's Tour, 3b. ja 4. etapin voitto :MM-kilpailut, kultaa alle 23-v. maantieajossa ;2017 :Handzame Classic, voitto :EM-kilpailut, alle 23-v. maantieajossa viides :Tour de l'Avenir, pistekilpailun ja 3. etapin voitto ;2018 :Handzame Classic, toinen ;2019 :Herald Sun Tour, 5. etapin voitto :Bredene Koksijde Classic, toinen :De Pannen kolmen päivän ajo, kuudes :Norjan ympäriajo, kokonaiskilpailussa toinen, nuorten kilpailun ja 6. etapin voitto]], kokonaiskilpailussa kolmas ;2021 :Boucles de la Mayenne, kokonaiskilpailussa kolmas :Okolo Slovenska, 3. etapin voitto == Lähteet == Luokka:Norjalaiset maantiepyöräilijät Luokka:Vuonna 1996 syntyneet Luokka:Elävät henkilöt
Magda

Magda on kansainvälinen naisen etunimi. Se on lyhennetty muoto Magdalenasta. Suomessa Magda ei ole koskaan ollut mukana almanakassa, mutta siitä huolimatta nimi on ollut varsin yleisesti käytössä, erityisesti maan länsiosissa. Digi- ja väestötietoviraston mukaan Magda on toukokuuhun 2020 mennessä ollut Suomessa etunimenä 179 naisella. ==Tunnettuja Magdoja== * Magda Genuin (s. 1979), italialainen maastohiihtäjä * Magda Goebbels (1901–1945), Joseph Goebbelsin vaimo * Magda Julin (1894–1990), ruotsalainen taitoluistelija ja olympiavoittaja * Magda Linette (s. 1992), puolalainen tennispelaaja * Magda Lupescu (1896–1977), Romanian kuningas Kaarle II:n rakastajatar * Magda Olivero (1910–2014), italialainen oopperalaulaja * Magda Paulányi (1945–2024), unkarilainen keihäänheittäjä * Magda Schneider (1909–1996), saksalainen näyttelijä * Magda Szabó (1917–2007), unkarilainen kirjailija * Magda Vášáryová (s. 1948), slovakialainen näyttelijä, diplomaatti ja poliitikko == Lähteet == == Aiheesta muualla == Luokka:Etunimet
Blinding Lights

Blinding Lights on kanadalaisartisti The Weekndin kappale, joka julkaistiin toisena singlenä laulajan neljänneltä studioalbumilta After Hours 29. marraskuuta 2019. Single oli maailmanlaajuinen menestys, sillä se nousi listaykköseksi 34 maassa, mukaan lukien Yhdysvalloissa, Isossa-Britanniassa, Australiassa, Saksassa ja Suomessa. Lisäksi se nousi Suomen Spotifyn kuunnelluimmaksi kappaleeksi ja ylitti Suomessa platinarajan. Kansainvälisen ääniteollisuusliiton IFPI:n mukaan Blinding Lights myi vuonna 2020 yhteensä 21,7 miljoonaa kappaletta ja se olikin maailmanlaajuisesti vuoden myydyin kappale. Singlen musiikkivideon on ohjannut suomalainen Anton Tammi. Vuonna 2020 Blinding Lights palkittiin vuoden parhaana musiikkivideona MTV Video Music Awards -gaalassa. Emma-gaalassa 2021 kappale palkittiin vuoden 2020 striimatuimpana ulkomaisena biisinä. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Blinding Lights” ylsi kyselyn kokonaistuloksissa sijalle 51. Vuoden 2023 alussa kappale nousi Spotifyn kaikkien aikojen kuunnelluimmaksi kappaleeksi. Vuonna 2024 kappale saavutti ensimmäisenä kappaleena neljän miljardin kuuntelukerran rajan Spotifyssä. == Lähteet == Luokka:Vuoden 2019 kappaleet Luokka:Kanadalaiset musiikkikappaleet Luokka:Popkappaleet Luokka:Suomen singlelistan ykköset Luokka:Billboard Hot 100 -listan ykköset Luokka:Britannian singlelistan ykköset
Loukonlahti

Loukonlahti on Pirkkalan kunnanosa. Loukonlahteen lasketaan kuuluvaksi myös Nuolialan alue. Nuoliolan koulussa on on rakennettu 2000 luvulla useassa eri vaiheessa. Siinä on on ala- ja yläkoulu, sekä erityisluokkia. Koulussa on myös kirjasto. Loukonlahden uimaranta on pieni hyväkuntoinen uimaranta. Loukonlahdessa ei ole kauppoja. Luokka:Pirkkalan kunnanosat
Linnakallio (Pirkkala)

Linnakallio on yksi Pirkkalan kunnanosista. Siellä sijaitsee Linnakallion teollisuusalue. Teollisuusalue on alueen merkittäviä logistiikan keskittymiä. Linnakalliossa sijaitsee useiden merkittävien logistiikkayritysten, kuten Postin, Alson, Postnordin ja DHL:n terminaalit. Siellä sijaitsee Linnakallion laaja metsä, joka yltää Vesilahden ja Lempäälän kuntarajalle. Luokka:Pirkkalan kunnanosat
Tor Hedberg

Tor Harald Hedberg (23. maaliskuuta 1862 Tukholma, Ruotsi – 13. heinäkuuta 1931 Tukholma, RuotsiTor H Hedberg, Svenskt biografiskt lexikon, viitattu 17.5.2020) oli ruotsalainen kirjailija. Hän osoitti jo ensimmäisellä kirjallaan Högre uppgifter (1884) liittyneensä realismin kannattajiin, mutta kertomuksessa Johannes Karr (1885) hän jo osoittaa mieltymystä syventyä kuvailemaan sielun himmeitä ja itsetiedottomia liikkeitä. Hänen runsaasta tuotannostaan mainittavia ovat erityisesti Judas. En passions-historia (1886), Noveller och skizzer (1889), huvinäytelmä Guld och gröna skogar, Dikter (1896), draamaruno Gerhard Grim (1897), näytelmät Amor och Hymen (1905), Ett hems drama (1906), Johan Ulfstierna (1907), johon aihe on lainattu Suomen sortovuosien tapahtumista, sekä Mikael (1908). Tor Hedbergin isä oli näytelmäkirjailija Frans Teodor Hedberg. ==Suomennetut teokset== * Kertomuksia ja jutelmia, Tampere: Bärlund 1894. * Johan Ulfstjerna: 5-näytöksinen näytelmä, Käsikirjoitus, suom. Paavo Ahlman, käsikirjoitus Teatterikorkeakoulun kirjaston Viipurin näyttämön kokoelmassa * "Willakoira", kertomus teoksessa: Joutohetkien ratoksi nuorisolle: 1. Oulu: Kivekäs 1889 (1890)Björken och strjärnan viitattu 22.2.2021 == Lähteet == ==Aiheesta muualla== * Tor Hedberg (1862–1931), Litteraturbanken Luokka:Ruotsalaiset kirjailijat Luokka:Vuonna 1862 syntyneet Luokka:Vuonna 1931 kuolleet
Sovinnon ja toivon muistomerkki

Sovinnon ja toivon muistomerkki on Vihdin kirkon hautausmaalla sankarihautausmaan läheisyydessä oleva vuoden 1918 sisällissodan molempien puolien uhrien muistoksi pystytetty muistokivi. Kiven ovat suunnitelleet ja kustantaneet Vihdin kunta ja Vihdin seurakunta yhdessä. Kivi pystytettiin vuonna 2018, ja muistokivelle lasketaan seppele kaatuneitten muistopäivänä vietettävässä tilaisuudessa. Aloitteen muistokivestä teki kotiseutuneuvos Rauno Pulkkinen. Kiven on valmistanut Loimaan Kivi Oy. == Lähteet == Luokka:Suomen sisällissodan muistomerkit Luokka:Vihdin rakennukset ja rakennelmat Luokka:Vihdin kulttuuri
Idänmansikkapuu

Idänmansikkapuu (Arbutus andrachne) on kanervakasvien heimoon ja mansikkapuiden sukuun kuuluva kasvilaji. Se on ainavihanta puu, jonka hedelmät muistuttavat mansikoita. Idänmansikkapuu kasvaa yleensä noin 12 metrin korkuiseksi. Idänmansikkapuu kukkii keväällä ja kukat ovat valkoisia tai kellanvihreitä. Puu tuottaa hedelmiä syksyllä. == Kuvia == Tiedosto:Buschwerk.JPG Tiedosto:Ab plant 920.jpg Tiedosto:Arbutus andrachne 1.jpg Tiedosto:Arbutus andrachne kz7.jpg == Lähteet == == Aiheesta muualla == * Kassu – Kasvien suomenkieliset nimet: Idänmansikkapuu (Arbutus andrachne) * The Plant List: Arbutus andrachne Luokka:Mansikkapuut
Tarharistihämähäkki

Tarharistihämähäkki (Argiope trifasciata) on hämähäkkilaji. Se on kotoisin Amerikasta, mutta nykyisin sitä tavataan myös Aasiassa, Afrikassa, Australiassa ja Euroopassa.https://wsc.nmbe.ch/species/3381 Tarharistihämähäkkiä pidetään tuholaisena. == Lähteet == == Aiheesta muualla == *ITIS: Argiope trifasciata *Iowa State University, Bug Guide: Species Argiope trifasciata - Banded Argiope Luokka:Hämähäkit
Juryi Ziser

Juryi Ziser (, 28. kesäkuuta 1960 – 17. toukokuuta 2020) oli valkovenäläinen verkkoyrittäjä ja bloggaaja. Hän oli Tut.by:n perustaja ja omistaja. http://www.tutby.com/about/leaders/ Sivusto on Valko-Venäjän vierailluin verkkoportaali. ==Elämäkerta== Juryi Ziser syntyi Lvivissä Ukrainassa ja valmistui leningragilaisesta ammattikorkeakoulusta. Vuonna 1987 hän muutti Minskiin Valko-Venäjälle. Vuonna 1992 hän perusti yrityksen Nadzeinyja prahramy.http://providers.by/people/yurij-zisser/ Hän kirjoitti useita kirjoja internet- ja ohjelmistomarkkinoinnista. Hän kuoli mahasyövän aiheuttamiin komplikaatioihin. ==Lähteet== Luokka:Valkovenäläiset henkilöt Luokka:Yrittäjät Luokka:Bloginpitäjät Luokka:Vuonna 1960 syntyneet Luokka:Vuonna 2020 kuolleet
Gero

Gero voi tarkoittaa: == Maantiede == * Gero, Japanin kaupunki Gifun prefektuurissa * Gero-onsen, kuuma lähde Japanissa Geron kaupungissa == Henkilöt == * Gero (n. 900–965), Pyhän saksalais-roomalaisen keisarikunnan rajakreivi * Gero (n. 900–976), Kölnin arkkipiispa * Gero Hottinger (1948–2021), saksalaissyntyinen, suomalaistunut keittiömestari ja ravintoloitsija * Gero Zambuto (1887–1944), italialainen näyttelijä ja elokuvaohjaaja * Ernő Gerő (1898–1980), unkarilainen poliitikko == Muuta == * Geron krusifiksi, varhaisin tunnettu kuvaus Kristuksen kärsimyksestä ristillä * Geron koodeksi, 900-luvulla Saksassa laadittu kuvitettu käsikirjoitus
Yhdystie 2254

Yhdystie 2254 on yhdystie joka kulkee Pöytyän Karhunojalta saman kunnan alueella sijaitsevaan Kumilaan. Tien pituus on 4 kilometriä. Tien osoitenimenä on Piimätie koko matkan. ==Lähteet== 2254 Luokka:Pöytyän liikenne
Gero (Gifu)

Gero () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin keskiosassa Hidajoen varrella. Länsiosissa virtaa Mazejoki, jonka yläjuoksulla on Iwayan padon muodostama suuri tekojärvi. Noin 90 prosenttia kaupungin alueesta on metsäistä vuoristoa, ja asutus on keskittynyt jokien varsille. Koillisessa kaupungin alue kohoaa Ontakevuorelle ja rajautuu Naganon prefektuuriin. Gerossa on 31 698 asukasta (toukokuussa 2020) ja sen pinta-ala on 851,21 neliökilometriä. Geron kaupunki perustettiin vuonna 2004 liittämällä yhteen Geron maaseutukaupunki ja neljä muuta kuntaa: Hagiwaran, Kanayaman ja Osakan maaseutukaupungit sekä Mazen kyläkunta. Alue tunnetaan lukuisista kuumista lähteistään (onsen). Gero alkoi kehittyä kylpyläkaupunkina sen jälkeen, kun sinne avattiin rautatieyhteys vuonna 1934. Gero-onsenin lisäksi kaupungissa toimivat esimerkiksi Osakan seudun kolme kuumaa lähdettä, Nigorigo-onsen, Shitajima-onsen ja Yuya-onsen. Kylpylöiden lisäksi merkittäviä elinkeinoja ovat metsätalous, puutuoteteollisuus, nautakarjan kasvatus ja vihannesten viljely. Geron rakennettuun kulttuuriperintöön kuuluvat muun muassa Kuzu Hachiman-gūn šintolainen pyhäkkö ja entinen Ōdo-suvun asuintalo. Ne on valittu Japanin tärkeäksi kulttuuriomaisuudeksi. Moriminashi Hachiman-jinjan pyhäkkö tunnetaan sitä vastoin festivaalistaan (Gero no ta no kamimatsuri). Hidajoen varrella on kauniita luonnonalueita, kuten Nakayama shichirin laakso. Osa kaupungin alueesta kuuluu Hidan–Kisogawan puolikansallispuistoon. Geroa palvelee JR Tōkain Takayama-päälinja. == Kuvia == Tiedosto:Gero Hot Springs and Hida River ac.jpg|Gero-onsenin rakennuksia Tiedosto:Moriminasi hatiman jinja.JPG|Moriminashi Hachiman-jinja Tiedosto:Yokotani Valley Futami Waterfall.JPG|Futamin vesiputous Yokotanin laaksossa Tiedosto:Outdoor hot spring bath in Nigorigo Onsen.jpg|Ulkokylpy Nigorigo-onsenissa Tiedosto:Gero Station ac.jpg|Geron rautatieasema == Lähteet == == Aiheesta muualla == * Kaupungin internetsivut Luokka:Gifun prefektuurin kaupungit
Yhdystie 2255

Yhdystie 2255 on yhdystie joka kulkee Pöytyän Karhunojalta saman kunnan alueella sijaitsevalle Riihikoskelle. Tien pituus on 11 kilometriä. Tien osoitenimenä on Piimätie Karhunojalta Turuntien risteykseen, Turuntie Yläneentien risteykseen, ja Yläneentie koko loppumatkan. ==Lähteet== 2255 Luokka:Pöytyän liikenne
Yhdystie 2821

Yhdystie 2821 on yhdystie joka kulkee Forssan Tölöstä Tammelan Riihialhoon. Tien pituus on 13 kilometriä. Tien osoitenimenä on Rautatienkatu valtatien 2 liittymältä Kartanonkadun risteykseen, Hämeentie Järvenpääntien risteykseen, Tammelantie Forssan ja Tammelan kuntarajalle, Forssantie yhdystien 2823 risteykseen, ja Myllykyläntie koko loppumatkan eli valtatien 10 risteykseen. ==Lähteet== 2821 Luokka:Forssan liikenne Luokka:Tammelan liikenne
Loppuun asti

Loppuun asti on Elastisen kappale, jolla vierailee Johanna Kurkela. Kappale julkaistiin singlenä 17. lokakuuta 2018. Kappale kertoo sitoutumisesta ja halusta olla toisen rinnalla, sitoutumisesta niin rakkaudessa kuin ystävyyssuhteissa. Elastinen omisti kappaleen vaimolleen. Kappale nousi ensimmäisellä viikollaan listaykköseksi Suomen virallisella singlelistalla. Se pysyi listalla seitsemän viikkoa. Radiosoittolistalla se oli 18 viikkoa yltäen parhaimmillaan sijalle 12. == Lähteet == == Aiheesta muualla == * Kappale YouTubessa Luokka:Vuoden 2018 kappaleet Luokka:Elastisen kappaleet Luokka:Johanna Kurkelan kappaleet Luokka:Suomalaiset musiikkikappaleet Luokka:Suomen singlelistan ykköset
Yhdystie 2826

Yhdystie 2826 on yhdystie joka kulkee Tammelan Kytöstä saman kunnan alueella sijaitsevaan Häiviään. Tien pituus on neljä kilometriä. Tien osoitenimenä on Papinsillantie Ahomäentien risteykseen ja Valtaimenkuja koko loppumatkan. ==Lähteet== 2826 Luokka:Tammelan liikenne
Greensvillen piirikunta

Greensvillen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 11 336 vuonna 2019. Piirikunnan väkiluvultaan suurin kunta on Jarratt. Piirikunnassa sijaitsee Greensville Correctional Center -vankila. == Lähteet == == Aiheesta muualla == Luokka:Virginian piirikunnat
Teemu Kinnunen

Teemu Kinnunen (s. 4. maaliskuuta 1992 Jyväskylä) on suomalainen pesäpalloilija. Hän edustaa Superpesiksessä pelaavaa Vimpelin Vetoa. Aiemmin hän edusti Siilinjärven Pesistä. Kinnunen pelaa ulkopelissä lukkarina. Hän voitti Vimpelin Vedossa SM-kultaa vuonna 2022. Kinnunen on pelannut toukokuuhun 2020 mennessä 29 Superpesiksen runkosarjaottelua. Näissä hän on lyönyt 13 tavallista juoksua, tuonut yhden juoksun ja kerännyt 51 kärkilyöntiä. Kinnunen on pelannut neljä Superpesiksen alempaa pudotuspeliottelua. Näissä hän on lyönyt neljä tavallista juoksua, tuonut yhden juoksun ja kerännyt 14 kärkilyöntiä. Kinnunen on pelannut myös 18 Superpesiksen karsintasarjan ottelua. Näissä hän on lyönyt 15 tavallista juoksua, tuonut kolme juoksua ja kerännyt 52 kärkilyöntiä. == Lähteet == * https://www.siipe.fi/pelaajat/teemu-kinnunen/ * http://www.pesiksenmaailma.fi/index.php/pelaajakortit?pelaajaid=6639&view;=pelaajakortti Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
New Havenin piirikunta (Connecticut)

New Havenin piirikunta () on Yhdysvaltojen Connecticutin osavaltiossa sijaitseva piirikunta. Sen väkiluku oli 854 757 vuonna 2019. Piirikunnan hallintokeskus ja väkiluvultaan suurin kunta on New Haven. Piirikunta perustettiin vuonna 1666. == Lähteet == == Aiheesta muualla == Luokka:Connecticutin piirikunnat
Nomos Glashütte

NOMOS Glashütte on saksalainen kellonvalmistaja, joka sijaitsee Glashüttessä Saksin osavaltiossa. NOMOS on erikoistunut käsinvedettäviin ja automaattisiin mekaanisiin kelloihin. Sen perusti Roland Schwertner tammikuussa 1990, kaksi kuukautta Berliinin muurin murtumisen jälkeen. Valmistajan ensimmäisen, Bauhaus-tyylin innoittaman kokoelman hahmotteli Susanne Günther. NOMOS aloitti tuotantonsa vuonna 1992 valmistaen aluksi neljää perusmallia (Tangente, Orion, Ludwig ja Tetra), mutta laajentaen myöhemmin mallistoaan. === Kaliiberit === NOMOS Glashütte valmistaa yhtätoista omaa kaliiberia eri komplikaatioilla. ==== Käsinvedettävät ==== * α (Alpha) * DUW 1001 * DUW 2002 * DUW 4101 * DUW 4301 * DUW 4401 ==== Automaatit ==== * neomatik DUW 3001 * DUW 5001 * DUW 5101 * DUW 5201 * neomatik date DUW 6101 ==Lähteet== Luokka:Kellonvalmistajat Luokka:Saksalaiset yritykset
Supervoimii

Supervoimi on Elastisen kappale, joka julkaistiin singlenä 13. huhtikuuta 2018. Kappaleen inspiraationa olivat Elastisen vaimo ja lapset. Kappaleen musiikkivideo julkaistiin äitienpäivänä 2018. Kappale nousi toiseksi Suomen virallisella singlelistalla ja listaykköseksi radiosoittolistalla. Kappale voitti Radio Suomipopin kesähittikisan vuonna 2018. Se oli ehdolla vuoden 2018 biisiksi Emma-gaalassa 2019. Antti Tuisku esitti oman versionsa kappaleesta Vain elämää -televisiosarjan kymmenennellä tuotantokaudella syksyllä 2019, ja Tuiskun versio kappaleesta nousi parhaimmillaan seitsemänneksi singlelistalla. Tuiskun versio, jossa mukana on myös Jurek, sisältyy televisiosarjan kokoelma- albumille. == Lähteet == == Aiheesta muualla == * Virallinen musiikkivideo YouTubessa Luokka:Elastisen kappaleet Luokka:Vuoden 2018 kappaleet
Kevät (täsmennyssivu)

Kevät voi tarkoittaa ainakin seuraavia asioita: * kevät, vuodenaika * Kevät, Sandro Botticellin maalaus noin vuodelta 1478 * Kevät, Arvo Kruusementin ohjaama elokuva 1969 * Kevät, lauluyhtye Rajattoman albumi vuodelta 2005 * Kevät, Lasten hautausmaa -yhtyeen albumi vuodelta 2022 * ”Kevät”, Tavaramarkkinoiden kappale vuodelta 1986 * ”Kevät”, Kauko Röyhkän kappale vuodelta 1991 * Etunimenä: ** Kevät Nousiainen, suomalainen oikeustieteen emeritaprofessori.
June (nimi)

June on englanninkielinen naisen etunimi. Se pohjautuu sanaan June, joka merkitsee kesäkuuta. June-nimeä käytetään jonkin verran myös Suomessa. Digi- ja väestötietoviraston mukaan se on toukokuuhun 2020 mennessä ollut etunimenä lähes 120 naisella ja noin 5–20 miehellä. ==Tunnettuja June-nimisiä== * June Allyson (1917–2006), yhdysvaltalainen näyttelijä * June Almeida (1930–2007), skotlantilainen biologi * June Anderson (s. 1952), yhdysvaltalainen oopperalaulaja * June Carter Cash (1929–2003), yhdysvaltalainen laulaja- lauluntekijä ja näyttelijä * June Cochran (1942−2004), yhdysvaltalainen valokuvamalli * June Foray (1917–2017), yhdysvaltalainen ääninäyttelijä * June Foulds (1934–2020), brittiläinen pikajuoksija ja olympiamitalisti * June Gable (s. 1945), yhdysvaltalainen näyttelijä * June Haver (1926–2005), yhdysvaltalainen näyttelijä ja laulaja * June Havoc (1912–2010), yhdysvaltalainen näyttelijä * June Lockhart (s. 1925), yhdysvaltalainen näyttelijä * June Maston (1928–2004), australialainen pikajuoksija, pituushyppääjä ja olympiamitalisti * June Rowlands (1924–2017), kanadalainen poliitikko * June Spencer (1919–2024), brittiläinen näyttelijä * June Squibb (s. 1929), yhdysvaltalainen näyttelijä * June Wallack, kanadalainen ääninäyttelijä ja juontaja * June Whitfield (1925–2018), brittiläinen näyttelijä ==Kuvitteellisia June-nimisiä== * June, Iines Ankan sisarentyttären Tiinun englanninkielinen nimi ==Lähteet== == Aiheesta muualla == Luokka:Etunimet
Brasilian edustajainhuone

Brasilian edustajainhuone () on Brasilian kansalliskongressin alahuone. Edustajainhuoneeseen valitaan joka neljäs vuosi 513 edustajaa. Edustajat valitaan D'Hondtin menetelmällä. Viitattu 18.5.2020 Edustajainhuone puheenjohtaja on Rodrigo Maia. Viimeisimmät vaalit pidettiin 7. lokakuuta 2018, jossa Sosiaaliliberaalinen puolue nousi suurimmaksi puolueeksi. ==Paikkojen jakautuminen osavaltioittain== Osavaltio Edustajien lukumäärä São Paulo 70 Minas Gerais 53 Rio de Janeiro 46 Bahia 39 Rio Grande do Sul 31 Paraná 30 Pernambuco 25 Ceará 22 Maranhão 18 Goiás 17 Pará 17 Santa Catarina 16 Paraíba 12 Espírito Santo 10 Piauí 10 Alagoas 9 Acre 8 Amazonas 8 Amapá 8 Distrito Federal 8 Mato Grosso do Sul 8 Mato Grosso 8 Rio Grande do Norte 8 Rondônia 8 Roraima 8 Sergipe 8 Tocantins 8 ==Lähteet== ==Aiheesta muualla== * Brasilian edustajainhuoneen verkkosivusto Luokka:Brasilian hallinto Luokka:Brasilian politiikka Luokka:Alahuoneet
Brasilian senaatti

Brasilian senaatti () on Brasilian kansalliskongressin ylähuone, joka muodostuu 81 jäsenestä. Senaattorit valitaan kustakin 26 osavaltiosta ja liittovaltiopiiristä kahdeksan vuoden toimikaudelle kerrallaan. Senaatin paikoista 2/3 ja 1/3 vaihtuu neljän vuoden välein. Viitattu 18.5.2020 Senaatin puhemies on Davi Alcolumbre. ==Lähteet== ==Aiheesta muualla== * Brasilian senaatin verkkosivusto Luokka:Brasilian hallinto Luokka:Brasilian politiikka Luokka:Ylähuoneet
Manun lait

Manun lait (, Manusmriti) on hindulainen lakikokoelma, joka mytologian mukaan on saanut alkunsa ensimmäiseltä ihmiseltä ja lainantajalta Manulta. Manun lait sisältää ohjeita, kuinka neljään pääkastiin kuuluvien ihmisten tulee toimia. Sen kaksitoista kappaletta käsittelevät maallisia ja uskonnollisia aiheita kuten maailmansyntyä, dharmaa, pyhiä toimituksia, vedakirjojen opiskelua, saastaisuutta ja puhdistautumista, naisten ja vaimojen käyttäytymissääntöjä ja kuninkaiden lakeja. Lakikokoelman kirjallinen synty on ajoitettu noin vuoteen 100 jälkeen ajanlaskun alun. Devdutt Pattanaikin mukaan Manun laiella on useita eri kirjoittajia ja niistä löytyy useita eri aikoina kirjoitettuja kappaleita, koska niitä on käytetty eri alueiden paikallisiin tarpeisiin. Manun lait kuuluvat laajempaan bramiinien kirjoittaman hindulaisen lain perinteeseen. Hänen mukaansa ne suosivat bramiinimiehiä alempikastisten ja naisten kustannuksella, koska niiden kirjoittajat ja kommentoijat olivat bramiineja. Mytologian mukaan Brahma ilmoitti lait ensimmäiselle ihmiselle eli Manulle, joka kertoi ne tietäjä Bhrigulle, jonka kautta ne kulkeutuivat muille tietäjille. Manun lakien merkitys islamin dominoimassa Intiassa oli vähäinen, mutta 1800-luvulle tultaessa brittiläinen siirtomaavalta hyödynsi sitä Intian lakien yhtenäistämisessä. Nyky-Intiassa Manun lait on kiistanalainen lakikokoelma, koska se hyväksyy kastilaitoksen ja naisen alemman aseman mieheen verrattuna. Vuonna 1989 Rajasthanissa sijaitseva Jaipurin korkein oikeus päätti nostattaa patsaan lainantaja Manun kunniaksi. Kyseinen patsas sai osakseen runsaasti kritiikkiä, sen poistamisen puolesta on kampanjoitu ja sen kimppuun on hyökätty. B. R. Ambedkar poltti Manun lait -kirjan painoksia jo vuonna 1927, minkä jälkeen dalitaktivistit ovat seuranneet hänen esimerkkiään. Manun lakien mukaan naisen tulee olla lapsuudessaan isänsä alaisuudessa ja suojeluksessa, nuoruudessaan aviomiehensä ja vanhuudessaan lastensa eikä hänen tule koskaan olla itsenäinen. ==Lähteet== Luokka:Hindulaisuuden käytännöt Luokka:Uskonnolliset lait
Vladimir Jaroslavitš

Vladimir Jaroslavitš eli Vladimir Jaroslavinpoika (; 1020–1052)Mari Isoaho: ”Yksityiskohdista kokonaisuuteen – Häme Novgorodin kronikoissa”, Historiallinen aikakauskirja 3/2017, s. 347–352, 354. oli Novgorodin ruhtinas vuosina 1036–1052.Per Olof Sjöstrand: ”Frögerståget”, Historisk tidskrift för Finland 2/2012, s. 205–209, 213, 221–225. Verkkoversio Vladimirin vanhemmat olivat Novgorodin ja Kiovan suuriruhtinas Jaroslav Viisas sekä Ruotsin prinsessa Ingegerd, jonka isä oli Olavi Sylikuningas. Vladimir sai isänsä eläessä hallittavakseen Novgorodin ruhtinaskunnan, mutta hän kuoli kaksi vuotta ennen isäänsä. Vladimir on nykyään ortodoksisen kirkon pyhä ja hänestä käytetään nimitystä ”Novgorodin ihmeidentekijä”.Pyhä ruhtinas Vladimir Jaroslavinpoika, Novgorodin ihmeidentekijä Suomen ortodoksinen kirkko. Viitattu 18.5.2020. Vladimir teki vuonna 1042 sotaretken jäämien maalle, joka lienee tarkoittanut Hämettä tai jotain aluetta läntisessä Suomessa. Tämä on kronikoissa mainituista Novgorodin ja jäämien välisistä sodista varhaisin. Novgorodin ensimmäisen kronikan vanhin käsikirjoitusversio mainitsee retkestä vain, että Vladimir ”kävi jäämien päälle novgorodilaisten kanssa”. Kiovalainen Nestorin kronikka kertoo hänen myös voittaneen jäämit, ja että paha hevosrutto tappoi hänen sotureidensa ratsut. Ei ole varmaa, liittyykö maininta hevosten kuolemasta juuri Hämeen retkeen, mutta jotkut historioitsijat ovat pitäneet sitä todisteena siitä, että Vladimir teki sotaretkensä maitse eikä meritse, ja mahdollisesti talvella. Ruotsin Gävlessä olevan Gs 13 -riimukiven mukaan Fröger-niminen viikinkipäällikkö olisi mahdollisesti myös tehnyt samoihin aikoihin retken Suomeen, mutta Vladimirin ja Frögerin retkien mahdollisesta yhteydestä ei ole varmaa tietoa. Vuonna 1043 Jaroslav lähetti Vladimirin johtamaan sotaretkeä Bysantin keisari Konstantinos IX Monomakhosta vastaan, joskin varsinaisena ylipäällikkönä tällä retkellä oli Vyšata. Retki oli epäonninen, sillä Vladimirin laivat upposivat ja hän joutui perääntymään samalla kun suuri joukko hänen miehiään jäi vangeiksi. Tämä jäi viimeiseksi Rusien–Bysantin sodista. Vladimir rakennutti Novgorodiin Pyhän Sofian katedraalin yhdessä arkkipiispa Luukkaan kanssa. Vladimir laski katedraalin peruskiven vuonna 1045, ja kuoltuaan vuonna 1052 hänet haudattiin katedraaliin. Hänen pyhäinjäännöstensä on sanottu olleen maatumattomia. Vladimir Jaroslavitšin veljiä olivat Kiovan suuriruhtinaina peräkkäin olleet Izjaslav I, Svjatoslav II ja Vsevolod I, Vladimirin ruhtinas Igor Jaroslavitš sekä Smolenskin ruhtinas Vjatšeslav Jaroslavitš. Ortodoksinen kirkko viettää Vladimirin päivää 4. lokakuuta. ==Lähteet== Luokka:Hallitsijat Luokka:Venäläiset pyhät Luokka:1020-luvulla syntyneet Luokka:Vuonna 1052 kuolleet
Allen Järvenpää

Allen Eugen Järvenpää (6. elokuuta 1915 Kauhava – 14. kesäkuuta 2006 Helsinki) oli suomalainen diplomi-insinööri, joka työskenteli pitkään sosiaalihallituksessa ammattienylitarkastajana ja toimi myös Tampereen teknillisen korkeakoulun työsuojeluteknologian professorina. Järvenpään isoisä oli puukkotehtailija Iisakki Järvenpää ja isä perheyrityksen johtajana 1920–1930-luvuilla toiminut Juho Nikolai Järvenpää. Hän kirjoitti ylioppilaaksi vuonna 1933 ja valmistui Teknillisestä korkeakoulusta diplomi- insinööriksi 1938. Tekniikan lisensiaatin tutkinnon Järvenpää suoritti 1969. Vuosina 1938–1939 Järvenpää työskenteli insinöörinä Oy Asea Ab:lla, 1940–1944 Haapalan radiotehdas Oy:ssä ja 1944–1945 Iisakki Järvenpää Oy:ssä, kunnes sai viran sosiaalihallituksesta ammattienylitarkastajana. Hän hoiti virkaa 1945–1972, jonka jälkeen Järvenpää työskenteli sosiaalihallituksen työsuojeluosaston toimistopäällikkönä ja apulaisosastopäällikkönä 1972–1974 sekä Tampereen teknillisen korkeakoulun työsuojeluteknologian professorina 1974–1978. Työtuomioistuimen jäsenenä ja varajäsenenä hän oli 1956–1977. 1930–1940-luvuilla Järvenpää oli mukana Akateemisen Sosialistiseuran toiminnassa. Talvisodan jälkeen toukokuussa 1940 hän oli yksi Suomen- Neuvostoliiton rauhan ja ystävyyden seuran perustajajäsenistä. Syyskuussa 1940 Järvenpää valittiin järjestön puheenjohtajaksi entisen puheenjohtajan Mauri Ryömän jouduttua poliittisen toimintansa vuoksi vankilaan. Järvenpää hoiti tehtävää seuran lakkauttamiseen joulukuuhun 1940 saakka. Järvenpää toimi Tapaturmainvalidien liiton puheenjohtajana vuosina 1957–1961. Allen Järvenpää oli jäsenenä Sylvi Kekkosen johtamassa kulttuurivaltuuskunnassa, joka vieraili Kiinassa keväällä 1953.Pekka Lähteenkorva, Henna Lohento ja Timo Soikkanen: Sylvin matkassa: yksityiset päiväkirjat Kiinasta, s. 16. Helsinki: Otava, 2020. ISBN 978-951-1-37355-1. == Teoksia == * * * * * * * * == Lähteet == Luokka:Suomalaiset insinöörit‎ Luokka:Suomalaiset professorit Luokka:Tampereen teknillisen yliopiston professorit Luokka:Suomalaiset sosialistit Luokka:Vuonna 1915 syntyneet Luokka:Vuonna 2006 kuolleet
Heljä Talvikki Ahonen

Heljä Talvikki Ahonen (4. tammikuuta 1942 Helsinki – 7. lokakuuta 1992 Helsinki) oli suomalainen dramaturgi, joka työskenteli pitkään kuunnelmaohjaajana Radioteatterissa. Ahonen valmistui Teatterikorkeakoulusta vuonna 1965, jonka jälkeen hän työskenteli 1990-luvun alkuun saakka Yleisradion Radioteatterissa. Hän ohjasi muun muassa kotimaista realismia, lastenkuunnelmia sekä satiirisia viihdekuunnelmia. Vuonna 1989 Ahosen ohjaama Juha Seppälän kuunnelma Rakkauden hauta edusti Yleisradiota Prix Italia -kilpailussa. == Lähteet == Luokka:Suomalaiset dramaturgit Luokka:Ääniohjaajat Luokka:Suomalaiset teatteriohjaajat Luokka:Ylen henkilöstö Luokka:Vuonna 1942 syntyneet Luokka:Vuonna 1992 kuolleet
Itaewon Class

Itaewon Class () on televisioyhtiö JTBC:n esittämä eteläkorealainen draamasarja. Sen päärooleissa ovat Park Seo-joon, Kim Da-mi, Yoo Jae-myung ja Kwon Nara. Suomessa sarja alkoi samanaikaisesti Netflixissä. == Juoni == Entinen vanki avaa katubaarin Itaewoniin ja suunnittelee kostoa perheelle, joka on vastuussa hänen isänsä kuolemasta. == Näyttelijät == == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:JTBC:n televisiosarjat
Tuulimylly (televisiosarja)

Tuulimylly oli vuosina 1964–1965 esitetty suomalainen viihteellinen televisiosarja. Se oli Suomen ensimmäinen poliittinen tv-satiiri, vaikkei sitä omana aikanaan sanottu satiiriksi. Ajankohtaisten ja yhteiskunnallisten aiheiden lisäksi sarja sisälsi kevyempää viihdettä, sketsejä ja piilokamerapiloja. Tuulimyllyn esikuva oli brittiläinen That Was the Week That Was. Sarjaa käsikirjoitti Yleisradion epävirallinen VEK-ryhmä eli Jukka Virtanen, Aarre Elo ja Matti Kuusla. Tuulimyllyn jälkeen Kuusla toteutti muitakin satiirisia televisiosarjoja 1960-luvun lopulla. VEK-kolmikon ja ohjaaja Riitta Degerholmin lisäksi ohjelman vakiotekijöitä ja -esiintyjiä olivat Lenita Airisto, Yrjö Länsipuro, Heikki Seppälä ja Risto Vanari. Kapellimestarina toimi Ossi Runne. Tuulimyllyä esitettiin kerran kuukaudessa maanantai-iltaisin. Keväällä 1965 pitkälti sama tekijäjoukko tuotti myös lauantai-iltojen viihdeohjelmaa Seis-stop. Sitä esitettiin joka toinen lauantai, ja jaksot nauhoitettiin edellisenä maanantaina. Tuulimyllyn päätösjakso toukokuulta 1965 on säilynyt nykyaikaan. ==Lähteet== * * ===Viitteet=== ==Aiheesta muualla== *Tuulimylly: Viihdevinoilua ajankohtaisesta Yle Elävä arkisto Luokka:1960-luvun suomalaiset sketsisarjat Luokka:Satiirisarjat
Bella Heathcote

Isabella "Bella" Heathcote (s. 27. toukokuuta 1987 Melbourne) on australialainen näyttelijä ja malli. Hän aloitti näyttelijänuransa vuonna 2008. Seuraavana vuonna hän näytteli sivuosaa saippuasarja Neighboursissa. Heathcote on näytellyt muun muassa Victoria Wintersiä Tim Burtonin elokuvassa Dark Shadows, Jane Bennettiä kauhukomediaelokuvassa Pride and Prejudice and Zombies, Gigiä Nicolas Winding Refnin jännityselokuvassa The Neon Demon, Nicole Dörmeriä jännityssarjassa The Man in the High Castle, Leila Williamsia draamaelokuvassa Fifty Shades Darker, sekä Olive Byrneä elämäkertaelokuvassa Professor Marston and the Wonder Women. == Filmografia == Elokuvat Vuosi Nimi Rooli Muuta 2008 Acolytes Petra 2010 Glenn Owen Dodds Julie lyhytelokuva 2010 Kukkula 60 Marjorie Waddell kreditoitu nimellä Isabella Heathcote 2011 In Time Michele Weis 2012 Dark Shadows Maggie Evans / Victoria Winters / Josette du Pres 2012 Not Fade Away Grace Dietz 2014 The Rewrite Karen 2015 The Curse of Downers Grove Chrissie Swanson 2016 Pride and Prejudice and Zombies Jane Bennett 2016 The Neon Demon Gigi 2017 Fifty Shades Darker Leila Williams 2017 Professor Marston and the Wonder Women Olive Byrne 2020 Relic Sam 2022 The Moogai Becky Televisiosarjat Vuosi Nimi Rooli Muuta 2009 Neighbours Amanda Fowler sivurooli; 8 jaksoa 2016–2018 The Man in the High Castle Nicole Dörmer 18 jaksoa 2018–2019 Strange Angel Susan Parsons 17 jaksoa 2020 Bloom nuori Loris 2020 Pieces of Her Andy Oliver päärooli == Lähteet == == Aiheesta muualla == * Luokka:Australialaiset näyttelijät Luokka:Australialaiset mallit Luokka:Vuonna 1987 syntyneet Luokka:Elävät henkilöt
Beloje (järvi Alolin pitäjässä Pustoškan piirissä)

Beloje () on järvi Luoteis-Venäjällä Pihkovan alueen Pustoškan piirissä. Järven nimen alkuosa () tarkoittaa valkoista ja Beloje on järven nimenä melko yleinen. Sen voisi vapaasti suomentaa Valkijärvi tai Valkojärvi. Suomessa tällaisen nimen on saanut kirkasvetinen järvi. == Maantietoa == Järvi on 2,7 kilometriä pitkä, 1,6 kilometriä leveä ja sen pinta-ala on 1,804 neliökilometriä eli 180 hehtaaria. Järven pohjoispuoliskossa järvi on vain 250 metriä leveä. Kapeikon pohjoispuoli muodostaa järven pohjoisosan, joka on kooltaan noin neljäsosan koko järvestä. Eteläosassa sijaitsevat kaikki saaret, joita on viisi ja joiden pinta-ala on yhteensä 3,1 hehtaaria. Kolme suurinta saarta ovat kokoluokaltaan saman suuruisia. Eteläosan lounaispäässä jää kahden niemen väliin vain 100 metriä leveä kapeikko. Sen länsipuolella aukeaa pieni suojaisia lahti. Järven ymäristö on autiota metsämaata ja lähintä asutusta edustavat kylät Verbilovo (), joka sijaitsee kolme kilometriä itää, ja Gavriltsevo () sijaitsee 1,5 kilometriä pohjoiseen. Järven vesialue kuuluu kokonaan Pustoškan piirin alueelle, mutta järven länsipuolen rannat ovat jo Sebežin piiriä. == Luontoarvoja == Järvessä elää ainakin hauki, ahven, särki, lahna, muikku, peledsiika, Coregonus maraenoides, seipi, säyne, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, kuha, simppu ja kymmenpiikki, sekä jokirapua, jota on niukasti. Järven pohja on hiekka ja se kivinen. Hiekan päälle on laskeutunut mutaa. Rannat ovat hiekansekaista soraa, joka on paikoin kivikkoista. == Vesistösuhteita == Beloje sijaitsee Belevitsan () valuma- alueella. Belevitsa on Velikajan sivujoki ja se kuuluu Velikajan valuma- alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Belevitsan valuma-alueella on kolme suurta järveä ja paljon pieniä lampia ja järviä. Belojen lähialueeseen kuuluvat muun muassa Somino (), joka on niistä suurin ja se laskee eteläosan länsirantaan pienen lammen kautta. Sominon pohjoispuolella sijaitsee Portki (), joka laskuojasta ei ole tietoa. Kahden muun lammen nimeä ei ole kartoissa. Järven valuma-alueen koko on lähteestä riippuen 11,6 tai 18,84 neliökilometriä . Sen suuri koko johtuu Belevitsan valuma-alueesta, joka ulotuu kymmenen kilometriä pohjoiseen. Belevitsa virtaa Ostrovitnojen ja Krivojen kautta ja laskee pohjoisosan pohjoiskärkeen. == Huomautuksia == == Lähteet == Luokka:Pihkovan alueen järvet Luokka:Belevitsan valuma-alue Luokka:Pustoškan piiri
Tesmasaniaiskasvit

Tesmasaniaiskasvit eli sananjalkakasvit (Dennstaedtiaceae) on Polypodiales- lahkoon kuuluva saniaisheimo. Heimoon kuuluu noin 15–25 sukua ja niissä noin 200–600 lajia. Heimon lajimääriltään suurimmat suvut ovat luolasaniaiset (Microlepia), pistesiivet (Hypolepis) ja tesmasaniaiset (Dennstaedtia). Suomessa kasvavista saniaisista tähän heimoon kuuluvat ainoastaan sananjalat (Pteridium). == Sukuja == * Adectum * Blotiella – mariansiivet * Cincinalis * Dennstaedtia – tesmasaniaiset * Emodiopteris * Filix-foemina * Histiopteris – korvasiivet * Hypolepis – pistesiivet * Leptolepia * Microlepia – luolasaniaiset * Monachosorum * Oenotrichia * Paesia * Paradennstaedtia * Patania * Pteridium – sananjalat == Lähteet == == Aiheesta muualla == * Finto: Kassu – Kasvien suomenkieliset nimet: Dennstaedtiaceae * ITIS: Dennstaedtiaceae * Flora of China: Dennstaedtiaceae * Luokka:Kasviheimot
Abbey Lee Kershaw

Abbey Lee Kershaw (s. 12. kesäkuuta 1987 Melbourne), tunnetaan paremmin nimellä Abbey Lee, on australialainen näyttelijä, supermalli ja muusikko. Lee on tunnettu rooleistaan elokuvissa Mad Max: Fury Road (2015), The Neon Demon (2016), Musta torni (2017) ja 1% (2017). == Filmografia == Elokuvat Vuosi Nimi Rooli Muuta 2011 Submission Jujutsu-tappelija lyhytelokuva 2015 Mad Max: Fury Road The Dag 2015 Ruben Guthrie Zoya Houbec 2015 Caprice Holly 2016 Snowbird Theo lyhytelokuva 2016 Gods of Egypt Anat 2016 The Neon Demon Sarah 2016 Firman pikkujoulut Savannah 2017 Musta torni Tirana 2017 1% Katrina 2017 Maverick Maverick lyhytelokuva 2018 Welcome the Stranger Alice 2018 To the Night Caty 2018 Elizabeth Harvest Elizabeth 2019 Lux Æterna Abbey 2021 Old Chrystal 2021 The Forgiven Cody jälkituotannossa == Lähteet == == Aiheesta muualla == * Luokka:Australialaiset näyttelijät Luokka:Australialaiset mallit Luokka:Australialaiset muusikot Luokka:Vuonna 1987 syntyneet Luokka:Elävät henkilöt
Rantavoikukat

Rantavoikukat (Taraxacum Palustria-sektio) on voikukkien (Taraxacum) sukuun kuuluva kasvisektio. Rantavoikukkia voidaan erottaa noin kymmenkunta pikkulajia. Rantavoikukat muistuttavat paljolti monimuotoisia rikkavoikukkia (Taraxacum Taraxacum-sektio), mutta eroavat niistä kehtosuomujensa ulkonäön perusteella. Rantavoikukat ovat monivuotisia sekä yleensä matalakasvuisia voikukkia, jotka voivat kasvaa noin 20 cm korkeiksi. Lehdet ovat kapeita ja hammaslaitaisia tai syvään liuskoittuneita. Liuskoja on kuitenkin melko vähän ja ne ovat kapeita. Rantavoikukkien ulommat kehtosuomut ovat leveitä sekä kalvolaitaisia. Kehtosuomujen kärjissä ei ole terävää, piikkimäistä kärkeä. Hedelmät ovat kellanruskeita ja lenninhaivenellisia; lenninhaivenet ovat vaaleita. Rantavoikukat kasvavat erilaisilla kosteilla kasvupaikoilla, joilla muu kasvillisuus on matalaa, kuten rantaniityillä. Rantavoikukat suosivat usein myös kalkkipitoisia kasvupaikkoja. == Lajeja == * Taraxacum balticum – itämerenvoikukka * Taraxacum crocodes – jemtlanninvoikukka * Taraxacum egregium – merivoikukka * Taraxacum fennobalticum – suomenlahdenvoikukka * Taraxacum suecicum – ruotsinvoikukka == Lähteet == == Aiheesta muualla == * Suomen Lajitietokeskus: Rantavoikukat (Taraxacum sect. Palustria) Luokka:Voikukat
Alppihiihdon maailmancup 1992–1993

Alppihiihdon maailmancup 1992–1993 oli historian 27. alppihiihdon maailmancup -kausi. == Loppupisteet == === Miehet === ==== Kokonaiskilpailu ==== Sij. Pisteet 1\. Marc Girardelli 1379 2\. Kjetil André Aamodt 1347 3\. Franz Heinzer 828 4\. Günther Mader 826 5\. Alberto Tomba 817 6\. Atle Skårdal 596 7\. Patrick Ortlieb 560 8\. Daniel Mahrer 556 9\. Thomas Fogdö 545 10\. Armin Assinger 533 === Naiset === ==== Kokonaiskilpailu ==== Sij. Pisteet 1\. Anita Wachter 1286 2\. Katja Seizinger 1266 3\. Carole Merle 1086 4\. Miriam Vogt 701 5\. Ulrike Maier 696 6\. Vreni Schneider 626 7\. Martina Ertl 605 8\. Heidi Zeller 599 9\. Kerrin Lee-Gartner 565 10\. Regina Häusl 553 == Lähteet == * * 1992–1993 Luokka:Vuoden 1992 urheilu Luokka:Vuoden 1993 urheilu
Heinrich von Ofterdingen

Heinrich von Ofterdingen oli tarunomainen minnelaulaja, joka mainitaan Wartburgin laulukilpailun laulajana ja Wolfram von Eschenbachin ja Walter von der Vogelweiden vastustajana. Novalis kirjoitti keskeneräiseksi jääneen romaanin, jonka sankari Heinrich von Ofterdingen on.Heinrich 1. H. von Ofterdingen, Tietosanakirja osa 3, palsta 227, Tietosanakirja Osakeyhtiö 1911 == Lähteet == ==Aiheesta muualla== * Novalis, Heinrich von Ofterdingen Luokka:Saksalaiset runoilijat Luokka:Kuvitteelliset henkilöt
Heinrich von Veldeke

Heinrich von Veldeke eli Henric van Veldeken (1100-luku) oli alankomaalais- saksalainen minnelaulaja.Heinrich von Veldeke (Henric van Veldeken), Deutsche Biographie, viitattu 18.5.2020 Hän kirjoitti minnelauluja ja sepitti eeppisen runoelman Eneide, jonka mallina ei ole ollut Vergiliuksen eepos Aeneis, vaan ranskalainen teos Roman d’Énéas, joka käsittelee antiikin aihetta 1100-luvun haaveellisen ritarikirjallisuuden hengessä.Heinrich 2., H. von Veldeke, Tietosanakirja osa 3, palsta 227, Tietosanakirja Osakeyhtiö 1911 == Lähteet == ==Aiheesta muualla== Luokka:Minnelaulajat Luokka:Saksalaiset runoilijat Luokka:Alankomaalaiset runoilijat Luokka:Keskiajan henkilöt Luokka:Syntymävuosi tuntematon Luokka:Kuolinvuosi tuntematon Luokka:1100-luku
Heinrich von Meissen

Heinrich von Meissen eli Frauenlob (k. 1318) oli saksalainen Meistersinger- runoilija. Heinrichin runot ylistävät naista, ja ne ovat mahtipontisia ja oppineisuuden sävyttämiä ja kuvastavat saksalaisen lyriikan 1200-luvun lopun rappiota. Heinrichin runot on julkaissut Ludwig Ettmüller 1843.Heinrich 3., H. von Meissen Tietosanakirja osa 3, palsta 227, Tietosanakirja Osakeyhtiö 1911Heinrich 6. H. von Meissen Nordisk familjebok, Uggleupplagan. 11. palsta 271 == Lähteet == ==Aiheesta muualla== Luokka:Saksalaiset runoilijat Luokka:Syntymävuosi tuntematon Luokka:Vuonna 1318 kuolleet
PIMS

PIMS tai PMIS tai MIS-C (lyhenne sanoista children, paediatric, inflammatory, multisystem ja syndrome, suomeksi suunnilleen lasten tulehduksellinen monielinoireyhtymä) on lapsilla tavattava harvinainen oireyhtymä, joka tarkoittaa käytännössä kuumeilua, verisuonten ja maksan tulehdustilaa ja on hengenvaarallinen. Eräissä tapauksissa oireyhtymää on verrattu Kawasakin tautiin. Oireyhtymä ilmaantui vuoden 2019–2020 koronaviruspandemian aikana, ja ainakin osalla potilaista on todettu SARS-CoV-2-vasta-aineita seerumista, tosin ainakaan kaikilla ei koronavirustesti ole ollut positiivinen. Oireyhtymä ei ole tarttuva. Euroopan tautienehkäisy- ja -valvontakeskus ECDC katsoo, että PIMS saattaa olla covid-19-taudin komplikaatio. == Oireet == Oireina on todettu pitkittyneen, korkean kuumeen lisäksi silmien punoitusta, mahakipua, mansikkakieltä ja huulten halkeilua, ihottumaa, käsien ja jalkojen turvotusta sekä imusolmukkeiden turvotusta tyypillisesti toispuolisesti kaulalla. == Lähteet == Luokka:Lastentaudit Luokka:Oireyhtymät Luokka:COVID-19
Wilhelm Heinse

Johann Jakob Wilhelm Heinse, J. J. W. Heintze,Wilhelm Heinse Projekt Gutenberg – De aiemmin Heinze, (15. helmikuuta 1746 Langewiesen – 22. kesäkuuta 1803 Aschaffenburg)Heinse (in der Jugend: Heinze), Johann Jakob Wilhelm, Deutsche Biographie, viitattu 18.5.2020 oli saksalainen kirjailija, Wielandin jäljittelijä ja hänen suuntansa jatkaja. Heinsen romaanit, kuten hänen pääteoksensa Ardinghello und die glückseligen Inseln (1787), henkivät hehkuvaa aistillista intohimoa, mutta todistavat samalla etevää taideaistia ja taiteentuntemusta.Heinse, Johann Jakob Wilhelm, Tietosanakirja osa 3, palsta 227, Tietosanakirja Osakeyhtiö 1911 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1746 syntyneet Luokka:Vuonna 1803 kuolleet
Dirikkidibromidi

Dirikkidibromidi (S2Br2) on rikin ja bromin muodostama epäorgaaninen molekyyliyhdiste. Yhdiste on suhteellisen epästabiili. ==Ominaisuudet ja valmistus== Huoneenlämpötilassa dirikkidibromidi on punaista tai kellanpunaista nestettä. Yhdiste hydrolysoituu veden vaikutuksesta vetybromidiksi, rikkidioksidiksi ja rikiksi. Aine liukenee hiilidisulfidiin ja liuottaa itse rikkiä, jolloin muodostuu rakenteeltaan epämääräisiä dibromisulfaaneja (SnBr2). Dirikkidibromidi on vahvasti ärsyttävä yhdiste. Dirikkidibromidi valmistetaan rikin ja bromin välisellä reaktiolla. Toinen vaihtoehto on vetybromidin ja dirikkidikloridin tai rikkidikloridin reaktio. ==Lähteet== Luokka:Bromidit Luokka:Rikkiyhdisteet
Mala Sinha

Mala Sinha (oik. Alda Sinha; s. 11. marraskuuta 1936 Kalkutta) on intialainen näyttelijä. Hän näytteli hindin-, bengalin- ja nepalinkielisissä elokuvissa. Sinha syntyi kristityille nepalilaisille vanhemmille Kalkutassa. Hän aloitti uransa lapsinäyttelijänä bengalinkielisissä elokuvissa. Hän nousi kuuluisuuteen hindielokuvilla Pyaasa (1957) ja Dhool Ka Phool (1959). Myöhemmin Sinha näytteli useissa menestyselokuvissa, kuten Gumrah (1963), Himalaya Ki God Mein (1965) ja Ankhen (1968). Hän sai Filmfare Awards -palkinnon elämäntyöstään vuonna 2018. Sinha meni naimisiin nepalilaisen näyttelijän Chidambaram Prasad Lohanin kanssa vuonna 1966. Heillä on tytär, Pratibha Sinha, joka yritti myös luoda uraa näyttelijänä. == Valikoitu filmografia == * Pyaasa (1957) * Phir Subah Hogi (1958) * Dhool Ka Phool (1959) * Hariyali Aur Rasta (1962) * Gumrah (1963) * Bahurani (1963) * Himalaya Ki God Mein (1965) * Aasra (1966) * Do Kaliyaan (1968) * Ankhen (1968) == Lähteet == == Aiheesta muualla == * * Luokka:Intialaiset näyttelijät Luokka:Nepalilaiset näyttelijät Luokka:Vuonna 1936 syntyneet Luokka:Elävät henkilöt
Seong-jin Cho

Seong-jin Cho (s. 1994 Soul; ) on eteläkorealainen pianisti.Seong-Jin Cho New York Philharmonic Hän voitti syksyllä 2015 ensimmäisenä eteläkorealaisena kansainvälisen Chopin-pianokilpailun ja solmi tammikuussa 2016 eksklusiivisen levytyssopimuksen Deutsche Grammophonin kanssa.Seong-Jin Cho, piano Radion Sinfoniaorkesteri Hänen voittamansa Chopin-kilpailu oli järjestyksessä seitsemästoista; hänen jälkeensä sijoittuivat toiseksi Charles Richard-Hamelin ja kolmanneksi Kate Liu.South Korean Seong-Jin Cho wins Chopin piano competition BBC News Seong-jin aloitti pianonsoiton opiskelun 6-vuotiaana Soulissa ja konsertoi ensimmäisen kerran 11-vuotiaana. Valmistuttuaan Soulin taideinstituutista hän muutti vuonna 2012 Pariisiin. Hän suoritti Pariisin konservatoriossa opintoja Michel Béroffin johdolla, kunnes valmistui vuonna 2015. Sittemmin hän asettui Berliiniin. Chopin-kilpailun voittamisen ohella Seong-jin on voittanut Hamamatsun kansainvälisen pianokilpailun siihen mennessä nuorimpana (2009), sijoittunut kolmanneksi Tšaikovski-kilpailussa (2011) ja saanut kolmannen sijan myös Arthur Rubinstein -pianokilpailussa (2014). Seong-jinin kanssa työskennelleisiin kapellimestareihin ovat kuuluneet Simon Rattle, Valeri Gergijev, Esa-Pekka Salonen, Gianandrea Noseda, Antonio Pappano, Myung-whun Chung, Vladimir Ashkenazy, Jaap van Zweden, Yannick Nézet- Séguin, Gustavo Dudamel, Juri Temirkanov, Marek Janowski, Vasili Petrenko, Jakub Hrůša, Leonard Slatkin ja Mihail Pletnev. == Lähteet == == Aiheesta muualla == * Viralliset sivut Luokka:Eteläkorealaiset pianistit Luokka:Vuonna 1994 syntyneet Luokka:Elävät henkilöt